UZŅĒMUMA LĪGUMS

 par pašvaldības ceļu greiderēšanu un remontdarbiem (būvdarbi) Nīcas novadā

Nr. NND/2020/05

 Nīcā, 2020. gada 9.jūlijā

**Nīcas novada dome**, reģ. Nr. 90000031531, juridiskā adrese: Bārtas ielā 6, Nīca, Nīcas pagasts, Nīcas novads LV-3473, tās priekšsēdētāja vietnieka Renāra Latvena personā, kurš rīkojas uz Nīcas novada domes saistošo noteikumu Nr.1 „Nīcas novada pašvaldības nolikums” (apstiprināti ar Nīcas novada domes 2009.gada 30.jūlija lēmumu) pamata, turpmāk tekstā **Pasūtītājs,** no vienas puses, un **Liepājas rajona Otaņķu pagasta zemnieku saimniecība “VIĻŅI” (Reģ. Nr,42101023039)**, Īpašnieka Ilgvara Pirtnieka personā, turpmāk tekstā **Izpildītājs,** no otras puses, abi kopā un katrs atsevišķi turpmāk saukti arī Puses/Puse,

pamatojoties uz iepirkuma „ Pašvaldības ceļu greiderēšana un remontdarbi Nīcas novadā ” (iepirkuma identifikācijas Nr. NND/2020/05) rezultātiem, atbilstoši **iepirkuma daļai Nr.1 un Nr.3**, izsakot savu brīvi radušos gribu, bez maldiem un viltus, noslēdz šādu līgumu, turpmāk tekstā Līgums:

**1. Līguma priekšmets**

 Pasūtītājs uzdod un Izpildītājs par samaksu ar savu darba spēku, darbarīkiem, materiāliem un ierīcēm apņemas veikt Nīcas pašvaldības grantēto ceļu greiderēšanu un remontdarbus saskaņā ar iepirkuma NND/2020/05 nolikumu un Izpildītāja iesniegto finanšu piedāvājumu iepirkumā (1.pielikums), kas ir šī Līguma neatņemamas sastāvdaļas, turpmāk tekstā.

**2. Līguma darbības termiņš**

Līgums stājas spēkā **2020.gada 17.augustā** darbojas **līdz 2021.gada 16.augustam** (12 mēneši no līguma parakstīšanas dienas) **vai līdz sasniedz līguma 3.1. un 3.6.punktā norādīto līgumcenu**, atkarībā no tā kurš apstāklis iestājas pirmais, ja vien netiek izbeigts pirms noteiktā termiņa saskaņā ar Līguma nosacījumiem.

**3. Norēķinu kārtība**

3.1.Kopējā līgumcena par darba izpildi **1.daļā kopā nedrīkst pārsniegt EUR 14 500,00***(četrpadsmit tūkstoši pieci simti euro un 00 centi),* un **PVN 21% EUR 3045,00** *(trīs tūkstoši četrdesmit pieci euro un 00 centi),* kopā **EUR 17 545,00** *(septiņpadsmit tūkstoši pieci simti četrdesmit pieci euro un 00 centi).*

3.2. Samaksa par vienu km ceļa greiderēšanu C klases ceļam visā tā platumā **1.daļā ir EUR 32,00** *(trīsdesmit divi euro un 00 centi)*, plus **PVN 21% EUR 6,72** *(seši euro un 72 centi)*, kopā **EUR 38,72** *(trīsdesmit astoņi euro un 72 centi).*

3.3. Samaksa par vienu km ceļa greiderēšanu D klases ceļam visā tā platumā **1.daļā ir EUR 32,00** *(trīsdesmit divi euro un 00 centi)*, plus **PVN 21% EUR 6,72** *(seši euro un 72 centi)*, kopā **EUR 38,72** *(trīsdesmit astoņi euro un 72 centi).*

3.4. Samaksa par greidera vienas stundas darbu nobrauktuvju un laukumu planēšanai **1.daļā ir EUR 30,00** *(trīsdesmit euro un 00 centi)*, plus **PVN 21% EUR 6,30** *(seši euro un 30 centi)*, kopā **EUR 36,30** *(trīsdesmit seši euro un 30 centi)*.

3.5. Samaksa par ceļu iesēdumu un bedru labošanu grants seguma ceļiem (grants uzbēršana ar Izpildītāja materiālu) par 1 m3 (vienu kubikmetru) grants **1.daļā ir EUR 19,50** *(deviņpadsmit euro un 50 centi)*, plus **PVN 21% EUR 4,10** *(četri euro un 10 centi)*, kopā **EUR 23,60** *(divdesmit trīs euro un 60 centi).*

3.6. Kopējā līgumcena par darba izpildi **3.daļā kopā nedrīkst pārsniegt EUR 12 500,00***(divpadsmit tūkstoši pieci simti euro un 00 centi),* un **PVN 21% EUR 2625,00** *(divi tūkstoši seši simti divdesmit pieci euro un 00 centi),* kopā **EUR 15 125,00** *(piecpadsmit tūkstoši viens simts divdesmit pieci euro un 00 centi).*

3.7. Samaksa par vienu km ceļa greiderēšanu C klases ceļam visā tā platumā **3.daļā ir EUR 30,95** *(trīsdesmit euro un 95 centi)*, plus **PVN 21% EUR 6,50** *(seši euro un 50 centi)*, kopā **EUR 37,45** *(trīsdesmit septiņi euro un 45 centi).*

3.8. Samaksa par vienu km ceļa greiderēšanu D klases ceļam visā tā platumā **3.daļā ir EUR 30,95** *(trīsdesmit euro un 95 centi)*, plus **PVN 21% EUR 6,50** *(seši euro un 50 centi)*, kopā **EUR 37,45** *(trīsdesmit septiņi euro un 45 centi).*

3.9. Samaksa par greidera vienas stundas darbu nobrauktuvju un laukumu planēšanai **3.daļā ir EUR 30,00** *(trīsdesmit euro un 00 centi)*, plus **PVN 21% EUR 6,30** *(seši euro un 30 centi)*, kopā **EUR 36,30** *(trīsdesmit seši euro un 30 centi)*.

3.10. Samaksa par ceļu iesēdumu un bedru labošanu grants seguma ceļiem (grants uzbēršana ar Izpildītāja materiālu) par 1 m3 (vienu kubikmetru) grants **3.daļā ir EUR 18,50** *(astoņpadsmit euro un 50 centi)*, plus **PVN 21% EUR 3,89** *(trīs euro un 89 centi)*, kopā **EUR 22,39** *(divdesmit divi euro un 39 centi).*

3.11. Par Līguma 1.punktā noteikto darbu izpildi Pasūtītājs samaksā pamatojoties uz abpusēji apstiprinātiem aktiem par darbu izpildi, t.i., darbu pieņemšanas - nodošanas aktiem un vienības izcenojumiem, un Izpildītāja iesniegtiem rēķiniem. Atskaites periods izpildītiem darbiem – viens mēnesis.

3.12. Izpildītājs iesniedz Pasūtītājam darbu pieņemšanas - nodošanas aktus un rēķinus par iepriekšējo mēnesi līdz nākamā mēneša 10. datumam.

3.13. Saskaņā ar Izpildītāja iesniegtajiem rēķiniem Pasūtītājs veic apmaksu 30 (trīsdesmit) dienu laikā no rēķina saņemšanas dienas.

**4. Pasūtījuma pasūtīšana un izpildes kārtība**

4.1. Pasūtītājs, izvērtējot situāciju, uzdod Izpildītājam veikt 1.punktā noteiktos darbus, turpmāk tekstā Pasūtījums.

4.2. Pasūtījums tiek veikts telefoniski uz tel. 29404298 un vienlaicīgi tiek nosūtīts paziņojums uz Izpildītāja e-pastu: zsvilni@inbox.lv.

4.3. Atbildīgā persona no Pasūtītāja puses, kas ir tiesīga veikt Pasūtījumu domes vārdā, ir komunālās pārvaldes vadītājs Aigars Veiss, tel. 63489486; 25622860, e-pasts: aigars.veiss@nica.lv.

4.4. Darbu pieņemšanas - nodošanas aktus no Pasūtītāja puses paraksta komunālās pārvaldes vadītājs Aigars Veiss.

4.5. Atbildīgā persona, kas ir tiesīga pieņemt Pasūtījumu un Izpildītāja vārdā parakstīt nodošanas-pieņemšanas aktu ir Liepājas rajona Otaņķu pagasta zemnieku saimniecības “VIĻŅI” īpašnieks Ilgvars Pirtnieks, tel. 29404298, e-pasts: zsvilni@inbox.lv.

4.6. Izpildītājam Pasūtījuma izpilde jāuzsāk 12 (divpadsmit) stundu laikā no pasūtījuma saņemšanas brīža, izvēloties optimālo braukšanas maršrutu un jāpabeidz 5 dienu laikā no Pasūtījuma izpildes uzsākšanas brīža.

4.7. Izpildītājs veic ceļu uzturēšanas darbu uzskaiti, sagatavo darbu pieņemšanas - nodošanas aktus, norādot darbu veidu, ceļu garumu km un/vai stundu skaitu un/vai izmantotās grants daudzumu.

4.8. Pasūtītājs izskata darbu pieņemšanas - nodošanas aktus 2 (divu) darba dienu laikā un ja Pasūtītājam nav pretenziju par izpildītajiem darbiem, tas apstiprinātu pieņemšanas nodošanas akta eksemplāru atgriež Izpildītājam.

**5. Pušu saistības**

**5.1.Izpildītājs apņemas:**

 5.1.1. veikt darbu atbilstoši līguma nosacījumiem;

 5.1.2. nodrošināt ar nepieciešamajiem materiāliem un kvalificētu darba spēku;

 5.1.3. pēc pieprasījuma uzrādīt Pasūtītāja kontaktpersonai darbu izpildītāja attiecīgo kvalifikācijas dokumenta oriģinālu

 5.1.4. informēt par apstākļiem, kas traucē uzsākt, ierobežo vai kavē Pasūtījuma izpildi;

 5.1.5. ar saviem līdzekļiem novērst Pasūtītāja vai tā pilnvarotās personas pārbaudes laikā konstatētos trūkumus;

 5.1.6. vienā ceļu greiderēšanas un darbu veikšanos reizē nogreiderēt ne mazāk kā 20 km (divdesmit kilometrus) diennaktī.

**5.2.Pasūtītājs apņemas:**

 5.2.1.veikt samaksu par darba izpildi saskaņā ar šā līguma 3.punktā noteikto apmaksas kārtību;

 5.2.2. pasūtīt, kontrolēt un pieņemt darbus saskaņā ar šī Līguma noteikumiem;

5.2.3. pamatoti norādīt uz Pasūtījuma izpildes neatbilstību Līguma noteikumiem.

5.3. **Pasūtītājam ir tiesības:** jebkurā darba izpildes posmā pārbaudīt paveikto darbu apjomu un kvalitāti. Pārbaudi veic pasūtītājs vai viņa pilnvarotā persona. Konstatējot trūkumus, tiek uzaicināts Izpildītājs un Puses sastāda aktu par konstatētajiem trūkumiem, vienojoties par trūkumu novēršanas termiņiem, kas nevar būt garāki par 7 (septiņām) dienām. Izpildītāja vai viņa pilnvarotās personas neierašanās nav šķērslis akta sastādīšanai. Šajā gadījumā Pasūtītāja vienpersonīgi sastādīts akts tiek iesniegts (nosūtīts) Izpildītājam un tas ir viņam saistošs.

**6. Pušu atbildība**

6.1. Pasūtītājs ir atbildīgs par šajā līgumā noteikto samaksas termiņu ievērošanu. Par samaksas kavējumu Pasūtītājs maksā Izpildītājam kavējuma naudu 0.5% no laikā nepārskaitītās summas par katru kavējuma dienu.

6.2. Izpildītājs ir atbildīgs par saņemtā Pasūtījuma izpildi atbilstoši līguma noteikumiem. Par Pasūtījuma neizpildi vai izpildi nepilnā apmērā, par ko ir izdarīta atzīme darbu pieņemšanas - nodošanas aktā, Izpildītājs maksā līgumsodu 0.5% apmērā no Pasūtījuma vērtības, līgumsods tiek aprēķināts no maksājuma summas par attiecīgo Pasūtījumu.

6.3. Ja līgums tiek lauzts pēc Pasūtītāja iniciatīvas līguma 7.3.1.-7.3.3. punktos noteiktajos gadījumos vai pēc Izpildītāja iniciatīvas līguma 7.4.2. punktā noteiktajā gadījumā, Izpildītājs maksā līgumsodu 20% apmērā no atlikušās līguma kopsummas. Šī līgumsoda samaksa neatbrīvo Izpildītāju no Pasūtītājam nodarīto zaudējumu atlīdzināšanas pienākuma.

6.4. Ja Izpildītājs kavē Pasūtījuma izpildi, sākot ar trešo dienu no pieteikuma nosūtīšanas, tiks iekasēta soda nauda EUR 140.00 dienā.

6.5. Katra no līgumslēdzēju Pusēm ir atbildīga par otrai Pusei nodarīto tiešo un netiešo zaudējumu nodarīšanu atbilstoši Civillikuma normām.

**7. Līguma grozīšana un pirmstermiņa laušana**

7.1. Līgums var tikt grozīts atbilstoši Publisko iepirkumu likumam. Tādā gadījumā Līguma grozījumi, labojumi, papildinājumi ir spēkā tikai tad, ja tie ir izteikti rakstveidā un tos parakstījuši abu Pušu pārstāvji.

7.2. Līgumu var lauzt, Pusēm savstarpēji vienojoties.

7.3. Pasūtītājs ir tiesīgs vienpusīgā kārtā izbeigt līgumu, ja:

 7.3.1. Izpildītājs neievēro darba kvalitātes aktā noteikto defektu novēršanas termiņu;

 7.3.2. Pasūtītājs šī līguma darbības laikā ir vairāk nekā divas reizes konstatējis darba kvalitātes defektus un par to ir izdarīta atzīme darba pieņemšanas – nodošanas aktā;

 7.3.3. ja Izpildītājs neuzsāk Pasūtījuma izpildi 4.6. punkta noteiktajā termiņā;

7.3.4. ja Pakalpojuma apjoms sasniedzis kopējo līguma summu ātrāk par 2020. gada 16.augustu.

7.4. Izpildītājs ir tiesīgs vienpusīgā kārtā lauzt līgumu, ja

 7.4.1. Pasūtītājs vairāk kā par 15 (piecpadsmit) dienām kavē termiņu, kas paredzēts maksājuma veikšanai un pēc brīdinājuma saņemšanas maksājums netiek veikts;

 7.4.2. ja Līguma saistību izpilde rada Izpildītajam pārmērīgus zaudējumus.

7.5. Par līguma vienpusēju laušanu otrai Pusei ir jāpaziņo ne vēlāk kā 15 dienas iepriekš, rakstveidā norādot līguma laušanas iemeslu.

**8. Nepārvarama vara**

8.1. Puses tiek atbrīvotas no atbildības par daļēju vai pilnīgu šajā līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc līguma parakstīšanas, un kurus Puses nevarēja iepriekš paredzēt un novērst.

8.2. Pie šādiem apstākļiem pieskaitāmi - dabas stihijas teritorijās, kur Izpildītājam ir jāveic darba izpilde, likumdevēja, valsts institūciju, tiesu iestāžu darbība un to pieņemtie akti, Nīcas novada domes lēmumi, ka arī citi apstākļi, kas neiekļaujas Pušu iespējamās kontroles un ietekmes robežās.

8.3. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) darba dienu laika par tiem jāpaziņo otrai Pusei, noradot iespējamo saistību izpildes termiņu.

8.4. Ja nepārvaramu, ārkārtēja rakstura apstākļu dēļ līguma izpilde aizkavējas vairāk ka par 10 (desmit) dienām, katrai no Pusēm ir tiesības vienpusēji lauzt līgumu. Ja līgums šādā kārtā tiek lauzts, nevienai no Pusēm nav tiesību pieprasīt no otras zaudējumu atlīdzību.

**9. Papildus noteikumi**

9.1. Visi jautājumi, kas nav noreglamentēti šajā līgumā, tiek skatīti atbilstoši Publisko iepirkumu likumam un spēkā esošajiem normatīvajiem aktiem.

9.2. Līgums ir saistošs Pušu tiesību un saistību pārņēmējiem.

9.3. Gadījumā, ja kādai no Pusēm mainās rekvizīti, kas var ietekmēt šī līguma izpildi, tās pienākums ir 3 (trīs) darba dienu laikā informēt otru Pusi par šīm izmaiņām, pretējā gadījumā pretenzijas par līgumā uzņemto saistību neizpildi vai nepienācīgu izpildi, kas pamatotas ar izmaiņu nepaziņošanu, netiks uzskatītas par saistošām.

9.4. Jebkurš strīds un nesaskaņa vai prasība, kas izriet no šī līguma, kas skar to, vai tā grozīšanu, pārkāpšanu, izbeigšanu vai spēkā neesamību, ko Puses nespēj atrisināt pārrunu ceļā, tiek nodots izskatīšanai Latvijas Republikas tiesā saskaņā ar spēkā esošajiem normatīvajiem aktiem.

9.5. Līgums sastādīts divos eksemplāros uz 6 lapām latviešu valodā. Katra no Pusēm saņem vienu Līguma eksemplāru. Abiem Līguma eksemplāriem ir vienāds juridisks spēks.

9.6. Līgumam ir 1(viens) pielikums, kas ir tā neatņemas sastāvdaļas:

1. pielikums –Pretendenta finanšu piedāvājums iepirkumā.

**10. Pušu rekvizīti un paraksti**

|  |  |
| --- | --- |
| PASŪTĪTĀJS  | IZPILDĪTĀJS |
| Nīcas novada domeReģ. Nr. 90000031531Jur. adrese: Bārtas iela 6, Nīca,Nīcas pagasts, Nīcas novads, LV-3473Banka: A/S SwedbankBankas kods: HABALV22Konta Nr.: LV69HABA0551018868961Domes priekšsēdētāja vietnieks:\_\_\_\_\_\_\_\_\_\_\_\_\_\_\_\_\_/R.Latvens/  | Liepājas rajons Otaņķu pagasta zemnieku saimniecība “Viļņi”Reģ.Nr. 42101023039Jur. adrese: “Viļņi”, Otaņķu pagasts, Nīcas novads, LV-3411Banka: A/S SwedbankBankas kods: HABALV22Konta Nr.: LV22HABA000140C046566Īpašnieks:\_\_\_\_\_\_\_\_\_\_\_\_\_\_\_\_\_\_/I.Pirtnieks/  |